《瞿唐峡》
宋代·陈谦

庸蜀诸羌水，荆吴万里浑。
不将崖约束，焉句壑崩奔。
线引温汤浦，觞浮雪水源。
槎程疑欲尽，西望气魂魂。

作者简介：（1144—1216）宋温州永嘉人，字益之，号易庵。傅良从弟。孝宗乾道八年进士。官枢密院编修。尝陈中兴五事。光宗宁宗间，历通判江州，成都府路提点刑狱、司农少卿等官。金兵深入，以宝谟阁待制副宣抚江西、湖北。早有隽声，后因依附韩侂胄，为士论所薄。有《易庵集》等。